b'\n_START_ARTICLE_\nO dveh sinovih\n_START_PARAGRAPH_\nO dveh sinovih je slovenska ljudska pravljica, ki je iz\xc5\xa1la v zbirki Pravljice iz Dobrepolja leta 1993. Zapisala in ilustrirala jo je Sandi Zalar._NEWLINE_Pravljica govori o tem, kako mlaj\xc5\xa1i sin pre\xc5\xbeivi in uspe navkljub bratovem nasilju in krutosti. Bistvo pravljice je torej, da dobro premaga zlo.\n_START_SECTION_\nPovzetek pravljice\n_START_PARAGRAPH_\nZaradi hude rev\xc5\xa1\xc4\x8dine se o\xc4\x8de in mati odlo\xc4\x8dita, da po\xc5\xa1ljeta svoja dva sinova po svetu. Glavna knji\xc5\xbeevna oseba je mlaj\xc5\xa1i sin, ki je dober in po\xc5\xa1ten. Njegov starej\xc5\xa1i brat pa je hudoben, saj na poti bratu ukrade kruh in mu ga vrne v zameno za bratovi obe o\xc4\x8desi. Ker mlaj\xc5\xa1i brat ostane slep, ga starej\xc5\xa1i nebogljenega zapusti. Vendar pa starej\xc5\xa1ega brata hitro doleti nesre\xc4\x8da, saj ga raztrgajo gozdni duhovi. Mlaj\xc5\xa1i pa se sprijazne s svojo nesre\xc4\x8do, le\xc5\xbee pod stoletni hrast in \xc4\x8daka na svoj konec. A ravno pod tem drevesom se vsako leto zbirajo gozdne \xc5\xbeivali, ki jih po nekem \xc4\x8dude\xc5\xbeu mlaj\xc5\xa1i brat razume. Volk, lisica in medved mladeni\xc4\x8du svetujejo, kako se lahko re\xc5\xa1i, in ta si vse njihove nasvete zapomni. Zjutraj si z roso umije o\xc4\x8di, spregleda, odide v mesto, re\xc5\xa1i ljudi \xc5\xbeeje in nato \xc5\xa1e na dvoru od mrtvih obudi princeso. Z njo se nato tudi poro\xc4\x8di, spomni pa se tudi na svoje star\xc5\xa1e.'